După 1-1 cu Irlanda de Nord pe Arena Națională, pentru prima reprezentativă de fotbal a României urmează duelul cu Columbia, una dintre cele mai în formă naționale ale momentului.
- Meciul dintre România și Columbia se va juca marți, 26 martie, de la ora 21:30, pe Civitas Metropolitano (stadionul celor de la Atletico Madrid). Partida va fi transmisă în direct pe Antena 1 și în format LiveBLOG pe HotNews.ro.
România, echipă probabilă
Moldovan - Rațiu, Drăgușin, Burcă, Sorescu - M. Marin, Stanciu, Olaru - Ianis Hagi, Alibec, Drăguș. Antrenor: Edi Iordănescu.
Înainte de participarea la EURO 2024 (turneul final european va avea loc în perioada 14 iunie - 14 iulie), România va mai disputa, în iunie, două partide amicale, ambele la Bucureşti, pe stadionul Steaua: marţi, 4 iunie, contra Bulgariei, şi sâmbătă, 8 iunie, împotriva reprezentativei din Liechtenstein.
Meciurile României la Euro 2024
România vs Play-off B (17 iunie, Munchen, ora 16:00)
Belgia vs România (22 iunie, Koln, ora 22:00)
Slovacia vs România (26 iunie, Frankfurt, ora 19:00)
Grupele turneului final al Euro 2024
Grupa A: Germania, Ungaria, Scoția, Elveția
Grupa B: Spania, Albania, Croația, Italia
Grupa C: Anglia, Danemarca, Slovenia, Serbia
Grupa D: Franța, Austria, Olanda, Play-off A (Țara Galilor vs Polonia)
Grupa E: Belgia, România, Slovacia, Play-off B (Ucraina vs Islanda)
Grupa F: Portugalia, Turcia, Cehia, Play-off C (Georgia vs Grecia).
Cum arată meciurile din barajul de calificare la Euro 2024
Ruta A: Țara Galilor - Polonia
Ruta B: Ucraina - Islanda
Ruta C: Georgia - Grecia.
De știut:
- Meciurile vor avea loc pe 26 martie 2024. Se va juca într-o singură manșă.
- Câștigătoarele din fiecare play-off vor obține calificarea la Euro 2024.